  Туспуктэм: vk.com («Удмуртия» следж-хоккей) Майя Бывальцева Удмуртиысь пинал следж-хоккеистъёслэн командазы Приволжск федерал округысь улосвылъёс пӧлын улосвылкуспо турнирын азвесь медальёс утӥз. Ӵошатсконъёс Пермь шаерысь Чайковскын ортчизы. Со сярысь следж-хокеен шудонъя «Удмуртия» клублэн «ВКонтакте» мерлыко вотэсысь бамаз ивортӥзы. Уржадэ Пермь шаерысь, Свердловск, Киров улосвылъёсысь, Тарстанысь, Удмуртиысь, Чувашиысь 100-лэсь трос пиналъёс пыриськизы. «Удмуртия» аслаз погруппаяз Пермысь «Молния Прикамья» командаез 7:3 но Кировысь «Медведи» командаез 5:3 лыдъёсын вормиз. Финалын асьмелэнъёс Екатеринбургысь «Торнадоен» пумиськыизы. Ӟырдыт нюръяськонын Уралысь спортсменъёс 3:1 лыдын азьпала потӥзы. «Удмуртия» кыкетӥ инты басьтӥз. Тодэ вайытом, Удмуртиысь Надежда Пушпашева ӝӧквыл теннисъя Россилэн Кубоказ оген шудонын вормиз, парен шудонын эшшо кык медаль басьтӥз. Тегъёс: Спорт пиналъёс Следж-хоккей ПФО Удмуртия  